
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-02652/2013-04
06.02.2015. године

Б е о г р а д
	



На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 06.02.2015. године, донела је

О Д Л У К У

о акредитацији студијског програма
Утврђује се да Универзитет у Београду – Филозофски факултет, са седиштем у ул.  DOCVARIABLE ConvertString(Adresa,1,5) \* MERGEFORMAT 

 DOCVARIABLE ConvertString(Sediste,1,5) \* MERGEFORMAT Чика Љубина 18-20, Београд, ПИБ: 100050474 DOCVARIABLE PIB \* MERGEFORMAT , Матични број: 07003269,  испуњава прописане стандарде за акредитацију студијског програма Мастер академске студије - ПСИХОЛОГИЈА у образовно-научном пољу Друштвено-хуманистичке науке,  област Психолошке науке, и то за 88 студената у седишту.

О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е

Високошколскa установа Универзитет у Београду – Филозофски факултет, са седиштем у ул.  DOCVARIABLE ConvertString(Adresa,1,5) \* MERGEFORMAT 

 DOCVARIABLE ConvertString(Sediste,1,5) \* MERGEFORMAT Чика Љубина 18-20, Београд, је дана 23.12.2013. године поднела захтев за акредитацију студијског програма Мастер академске студије - ПСИХОЛОГИЈА у образовно-научном пољу Друштвено-хуманистичке науке,  област Психолошке науке, под бројем 612-00-02652/2013-04. 


Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).


На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.


Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе Универзитет у Београду – Филозофски факултет и предлог одлуке, достављени су Комисији за акредитацију и проверу квалитета.

Студијски програм Мастер академских студија - Психологија припада Образовно-научном пољу Друштвено-хуманистичке науке и области Педагошке и андрагошке науке. Предложено звање Мастер психолог у складу је са Листом звања НСВО.


Дужина студија од једне године је у складу са законом. Студијски програм садржи све законом предвиђене елементе и има предвиђени број ЕСПБ. Број ЕСПБ бодова након завршених студија је 60. Планирани број студената који ће се уписати на овај студијски програм је 88. 


Студијски програм је усвојило ННВ Филозофског факултета 27.06.2013. године и Сенат Универзитета  у Београду 16.10.2013. године
Основни квантитативни подаци о програму су:

1. Трајање програма: 1 година (2 семестра)
2. Број ЕСПБ бодова: 60
3. Број студената који се уписује на прву годину: 88
4. Просечан број часова активне наставе недељно по години: 

5.49 +  4.16 +  0.00 + 10.00 = 19.65, 30.00
5. Проценат изборности на програму: 57,50%

6. Број наставника на студијском програму: 29
7. Број наставника са пуним радним временом: 28
8. Број сарадника на студијском програму: 4
9. Број сарадника са пуним радним временом: 3
10. Просечно оптерећење наставника на програму:  1,66
11. Просечно оптерећење сарадника на програму:  1,38
12. Просечно оптерећење наставника у установи:  5,94
13. Просечно оптерећење сарадника у установи:  10,19
14. Проценат наставе на студијском програму коју држе наставници са пуним радним временом: 97,67%
15. Укупна бруто површина за извођење наставе: 18938,98 м2 што за укупно 3810 студената износи 4,97м2 простора по студенту)
Сврха студијског програма Мастер академских студија психологије јесте финално оспособљавање студената за самостално обављање психолошких послова у различитим подручјима практичне примене психологије (у области здравства, привреде, просвете, социјалне заштите, друштвене бриге о деци и старима итд.), као и за стицање основних компетенција научно-истраживачког рада.
Студијски програм има јасно дефинисане циљеве, усклађене са задацима Факултета. Мастер академске студије психологије намењене су развијању општих и специфичних теоријских и методолошких знања и вештина потребних за самостално обављање психолошких послова и оспособљавање за научно-истраживачки рад у области фундаменталне и примењене психологије.
Савладавањем програма студент ће бити способан да анализира и критички преиспитује претпоставке и теоријске, методолошке и практичне импликације различитих теоријских система и модела, идентификује и евалуира опште обрасце у психолошком функционисању, доживљавању и понашању, самостално уочава и дефинише проблеме, генерише хипотезе, дизајнира и изоводи емпиријска истраживања и анализира податке користећи квантитативне и квалитативне методе, конципира и саопштава налазе истраживања у усменој и писаној форми, планира и спроводи психолошке интервенције у различитим областима примењене психологије, успостави конструктивну комуникацију са сарадницима и корисницима психолошких услуга, покаже осетљивост за етичке дилеме и проналази решења у складу са Законом и етичким кодексом струке.

Структура курикулума обухвата распоред предмета по семестрима, статус и тип предмета,  фонд часова активне и ЕСПБ бодове. Програм је организован у четири алтернативна модула: истраживачки, клинички, образовни и психологија рада. Програм обухвата основне предмете (обавезни / изборни) из области којој је модул посвећен, најмање један методолошки предмет и изборне предмете из одабране области психологије, осталих области психологије и одабране предмете који се нуде на Факултету. У оквиру сваког модула предмети, супервизована пракса, студијски истраживачки рад и израда завршног (мастер) рада интегрисани су и наслањају се на модулирану наставу на четвртој години основних студија. Академски предмети припремају и подржавају стицање истраживачких и практичних компетенција. Својим садржајем програм прати развој психолошке науке и потребе студената и струке. Сви предмети су једносеместрални.
У првом семестру на истраживачком модулу изборни предмети носе 30 ЕСПБ; на клиничком обавезни носе 14, изборни 10, пракса 6; на образовном модулу обавезни предмети носе 18, изборни 6, пракса 6; на психологији рада обавезни 12, изборни 12, пракса 6. У другом семестру на свим модулима 10 ЕСПБ предвиђено је за студијски истраживачки рад и 20 за завршни рад. За студијски истраживачки рад предвиђено је 10 ЕСПБ и 20 ЕСПБ за завршни рад.
Студијски програм усаглашен је са са програмима универзитета у на универзитетима у Амстердаму, Женеви и Лозани.
На студијски програм уписује се 88 студената, што одговара могућностима Факултета. На конкурс се могу пријавити лица која су завршила одговарајуће четворогодишње студије, односно лица која испуњавају услове утврђене одговарајућим студијским програмима. На мастар студије може да се пријави и лице које није завршило одговарајуће основне академске студије утврђене студијским програмом, уколико је на основним академским студијама које је завршило остварило најмање 240 ЕСПБ, са просечном оценом најмање 8 и ако положи диференцијални испит. Садржај и обим диференцијалног испита одређује одељење. Рангирање кандидата врши се на основу просечне оцене на основним студијама, резултата на пријемном испиту ако је организован, а за кандидата који полаже диференцијални испит и резултата тог испита. 
Оцењивање и напредовање студената Филозофског факултета утврђено је и регулисано правилницима. Сваки појединачни предмет у програму има одређени број ЕСПБ који студент остварује када са успехом положи испит. Број ЕСПБ утврђује се на основу радног оптерећења студента у савлађивању одређеног предмета и применом јединствене методологије за израчунавање ЕСПБ бодова за све студијске програме.  Успешност студената у савлађивању одређеног предмета континуирано се прати током наставе и изражава се поенима. Студент стиче поене на предмету кроз рад током наставе и испуњавањем предиспитних обавеза и полагањем испита. Сваки предмет из студијског програма има јасан начин стицања поена који се утврђује програмом предмета. Оцена студента је заснована на укупном броју поена које је студент стекао испуњавањем предиспитних обавеза и полагањем испита. 

У извођењу студијског програма ангажована су 34 наставника, од којих је 33 наставника запослено са пуним радним временом у Установи. Просечно оптерећење наставника на студијском програму је 1,66 часова недељно. Ниједан наставник нема оптерећење веће од 12 часова недељно. Наставници запослени са пуним радним временом изводе 97,67% наставе.

У извођењу студијског програма ангажовано је и 6 сарадника, од којих је 5 арадника запослено у Установи са пуним радним временом. Просечно оптерећење сарадника на студијском програму је 1,39 часова недељно.

Установа је доставила потпуну документацију за све наставнике. Увидом у документацију и на основу референци наставника може се констатовати да квалификације наставног особља одговарају њиховим задужењима. 

За извођење студијског програма обезбеђени су потребни просторни услови, одговарајуће величине и намене. Факултет располаже амфитеатром, учионицама, компјутерском лабораторијом, библиотекама, читаоницама и другим простором потребним за реализацију студијског програма. Студенти имају на располагању и рачунарске учионице, са могућношћу коришћења интернет мреже. Обезбеђена је сва потребна техничка опрема за савремено извођене наставе.

Библиотека Одељења располаже богатим фондом библиотечких јединица, који обухвата сву релевантну литературу предвиђену програмима студијских предмета. За сваки предмет постоји довољан број примерака уџбеничке и друге литературе. Листа библиотечких јединица релевантних за студијски програм доступна је преко интернет презентације Филозофског факултета.

Праћење и контрола квалитета студијског програма одвија се на више нивоа. Филозофски факултет редовно и систематично прати квалитет програма према процедури која је прецизирана посебним Правилником. Послове вредновања обавља комисија коју чине представници наставника, ненаставног особља и студената. Комисија припрема Извештај о самовредновању на основу кога се одлучује о мерама за унапређивање квалитета курикулума, наставе, наставног особља, оцењивања, уџбеника, литературе. Наставници примењују различите поступке евалуације наставе и на основу резултата евалуације развијају и мењају програме наставних предмета, при чему воде рачуна о мишљењу студената о квалитету програма и наставе.

Студенти активно учествују у процесу вредновања квалитета студијског програма и сваког семестра оцењују педагошки рад наставника.

Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT  Универзитет у Београду – Филозофски факултет, са седиштем у ул.  DOCVARIABLE ConvertString(Adresa,1,5) \* MERGEFORMAT 

 DOCVARIABLE ConvertString(Sediste,1,5) \* MERGEFORMAT Чика Љубина 18-20, Београд, за студијски програм Мастер академске студије - ПСИХОЛОГИЈА, у образовно-научном пољу Друштвено-хуманистичке науке, област Психолошке науке, испуњава стандарде у погледу квалитета студијског програма прописане Правилником о стандардима и поступку за акредитацију високошколских установа и студијских програма.
 Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.

Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е

О АКРЕДИТАЦИЈИ студијског програма
Утврђује се да Универзитет у Београду – Филозофски факултет, са седиштем у ул.  DOCVARIABLE ConvertString(Adresa,1,5) \* MERGEFORMAT 

 DOCVARIABLE ConvertString(Sediste,1,5) \* MERGEFORMAT Чика Љубина 18-20, Београд, ПИБ: 100050474 DOCVARIABLE PIB \* MERGEFORMAT , Матични број: 07003269, испуниo је стандарде прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма Мастер академске студије - ПСИХОЛОГИЈА, у образовно-научном пољу Друштвено-хуманистичке науке,  област Психолошке науке, и то за 88 студената за упис у прву годину у седишту Установе.
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

	Број: 612-00-02652/2013-04
Београд, 06.02.2015. године

